Die wêreld in foto's – 4 April 2018 | Maroela Media
TV-kameras word buite die ingang van die King Edward VII-hospitaal in Londen opgestel. Koningin Elizabeth II se bejaarde man, prins Philip (96), ondergaan Woensdag 'n heupoperasie in dié stad. Hy sukkel die afgelope paar weke met heuppyn. Hy het selfs 'n aantal familiegeleenthede, soos die Paaskerkdiens, misgeloop. (Foto: Frank Augstein, AP)
Pendelaars daag Woensdag by die Saint-Lazare-treinstasie in Parys op in die eerste van 'n reeks stakings wat oor die volgende drie maande sal duur. 'n Groot Franse spoorwegstaking het dié land se beroemde hoëspoedtreine tot stilstand gebring, passasiers gestrand gelaat, en word bestempel as die grootste toets tot dusver vir president Emmanuel Macron se ekonomiese strategie. (Foto: Christophe Ena, AP)
Pous Franciscus spreek sy seën uit tydens sy weeklikse oudiënsie op St. Petersplein in die Vatikaanstad. (Foto: Alessandra Tarantino, AP)
Skoolkinders plant Woensdag wortelbome aan die Golfkus van Djakarta, Indonesië. (Foto: Zulkarnain, Xinhua)
Elisabetta Casellati, die woordvoerder van die senaat, verlaat Rome se Quirinale- presidensiële paleis ná gesprekke met die Italiaanse president, Sergio Mattarella, oor die totstandkoming van 'n nuwe regering. (Foto: Ettore Ferrari, AP)